Ստեպան Տիմոշենկո
Ստեպան Պրոկոֆևիչ Տիմոշենկո (, ), տեսական և կիրառական մեխանիկայի բնագավառի ուկրաինացի գիտնական։

Կենսագրություն 
Ավարտել է Պետերբուրգի հաղորդակցության ճանապարհների ինժեներների ինստիտուտը (1901), 1903-1906 թվականներին՝ դասավանդել ինստիտուտում։ 1906-1913 թվականներին՝ Կիևի պոլիտեխնիկական ինստիտուտի, 1912-1917 թվականներին՝ Պետրոգրադի պոլիտեխնիկական, էլեկտրատեխնիկական, հաղորդակցության ճանապարհների ինժեներների ինստիտուտների պրոֆեսոր։ 1917 թվականի դեկտեմբերին մեկնել է Կիև և մասնակցել ՈւԽՍՀ ԳԱ կազմակերպմանը, ընտրվել ՈւԽՍՀ ԳԱ ակադեմիկոս (1919)։ 1920 թվականին արտագաղթել է Հարավսլավիա, մինչև 1922 թվականը եղել է Զագրեբի պոլիտեխնիկական ինստիտուտի ամբիոնի վարիչ։ 1922 թվականին տեղափոխվել է ԱՄՆ. 1927 թվականից՝ Միչիգանի, 1936 թվականից՝ Ստանֆորդի համալսարանների պրոֆեսոր։ 1960-ին տեղափոխվել է ԳՖՀ։

Հիմնական աշխատությունները վերաբերում են պինդ դեֆորմացված մարմինների մեխանիկային և կառույցների հաշվարկին։

Ծանոթագրություններ 

Ուկրաինացի գիտնականներ
ԽՍՀՄ ԳԱ թղթակից անդամներ
Անձինք նամականիշերի վրա
Ամերիկացի ճարտարագետներ
Լոնդոնի թագավորական միության արտասահմանյան անդամներ
ԽՍՀՄ ԳԱ արտասահմանյան անդամներ
Ֆրանսիայի Գիտությունների ակադեմիայի թղթակից անդամներ
Մեխանիկներ այբբենական կարգով